****

**Darbības programmas “Izaugsme un nodarbinātība” 1.2.2.specifiskā atbalsta mērķa (turpmāk – SAM) “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” (turpmāk – pasākums)**

**otrās projektu iesniegumu atlases kārtas nolikums (turpmāk – atlases nolikums)**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2015.gada 27.oktobra noteikumi Nr.617 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi) |
| Finanšu nosacījumi | SAM pasākumam pieejamais kopējais Eiropas Reģionālās attīstības fonda (turpmāk – ERAF) finansējums ir 18 000 000 *euro*, otrās projektu iesniegumu atlases kārtas ietvaros pieejamais ERAF finansējums – **9 000 000 *euro***.Saskaņā ar MK noteikumu 13.1punktu:* MK noteikumu 10.1 1.apakšpunktā minētajam projekta iesniedzējam apstrādes rūpniecības nozarē projekta iesniegumam maksimāli pieļaujamais ERAF finansējuma apmērs ir 1 500 000 *euro*.
* MK noteikumu 10.1 2.apakšpunktā minētajam projekta iesniedzējam informācijas un komunikācijas tehnoloģiju nozarē projekta iesniegumam maksimāli pieļaujamais ERAF finansējuma apmērs ir 3 100 000 *euro*, ja projektu paredzēts īstenot partnerībā, un 1 550 000 *euro*, ja projektu plānots īstenot individuāli.
* MK noteikumu 10.1 3.apakšpunktā minētajam projekta iesniedzējam projekta iesniegumam maksimāli pieļaujamais ERAF finansējuma apmērs ir 900 000 *euro*.

Līgumā starp finansējuma saņēmēju un Centrālo finanšu un līgumu aģentūru (turpmāk - sadarbības iestādi) attiecināmo izmaksu summa nepārsniedz maksimāli pieļaujamo ERAF finansējuma apmēru.Pieļaujamā finansējuma intensitāte no projekta kopējām attiecināmajām izmaksām:* sīkajiem (mikro) un mazajiem komersantiem – 70%;
* vidējiem komersantiem – 60%;
* lielajiem komersantiem, kuri reģistrēti Latvijas Republikas teritorijā un kuru pēdējā pārskata gada peļņa, kas gūta Latvijas Republikā, pēc nodokļu samaksas 1,5 % vai lielākā apmērā tiek novirzīta ilgtermiņa ieguldījumiem, pētniecībai un attīstībai – 50 %;
* lielajiem komersantiem, kuri reģistrēti Latvijas Republikas teritorijā un kuru pēdējā pārskata gada peļņa, kas gūta Latvijas Republikā, pēc nodokļu samaksas mazāk nekā 1,5 % apmērā tiek novirzīta ilgtermiņa ieguldījumiem, pētniecībai un attīstībai – 30 %;
* finansējuma saņēmējam administratīvo izmaksu segšanai 100 % apmērā, nepārsniedzot MK noteikumos par SAM pasākuma īstenošanu noteiktos ierobežojumus.

Saskaņā ar MK noteikumu 50.punktu finansējuma intensitāti var palielināt par 10 procentpunktiem, ja mācības tiek nodrošinātas strādājošajiem ar invaliditāti vai nelabvēlīgākā situācijā esošiem darba ņēmējiem. Atbalsta intensitāti var paaugstināt ne vairāk kā līdz 70 %.  |
| Projektu iesniegumu atlases īstenošanas veids | Atklāta projektu iesniegumu atlase  |
| Projekta iesnieguma iesniegšanas termiņš | No 2019.gada 9.oktobris | līdz 2019.gada 19.decembris |

**I. Prasības projekta iesniedzējam**

1. [Projekta iesniedzējs ir biedrība vai nodibinājums, kurš atbilst vienam no šādiem nosacījumiem](http://m.likumi.lv/doc.php?id=277601):
	1. tas ir reģistrēts Latvijas Republikas Uzņēmumu reģistra biedrību un nodibinājumu reģistrā vismaz piecus gadus pirms projekta iesnieguma iesniegšanas sadarbības iestādē, tas pārstāv apstrādes rūpniecības nozari un:
		1. vismaz 50 % no projekta iesniedzēja biedriem pārstāv apstrādes rūpniecības nozari un kopējais Latvijā reģistrēto biedrības biedru (komersantu) apgrozījums pēdējā noslēgtajā pārskata gadā pārsniedz 142,29 miljonus *euro*, ņemot vērā arī to komersantu apgrozījumu, kas nav projekta iesniedzēja biedri, bet ir biedri kādā no organizācijām, kuras ir projekta iesniedzēja biedri;
		2. tas ir investējis pirmās atlases kārtas projektā vismaz 80 % ERAF finansējuma;
	2. tas ir reģistrēts Latvijas Republikas Uzņēmumu reģistra biedrību un nodibinājumu reģistrā vismaz piecus gadus pirms projekta iesnieguma iesniegšanas sadarbības iestādē, tas pārstāv informācijas un komunikācijas tehnoloģiju nozari un:
		1. atbalsts tiek piešķirts informācijas un komunikācijas tehnoloģiju nozares biedrībai, nodibinājumam vai partnerībā īstenotam projektam, kas partnerībā apvieno vismaz divas informācijas un komunikācijas tehnoloģiju nozares biedrības vai nodibinājumus;
		2. vairāk nekā 50 % no biedrības, nodibinājuma vai katras partnerībā esošās biedrības vai nodibinājuma biedriem pārstāv informācijas un komunikācijas tehnoloģiju nozari, ņemot vērā arī tos komersantus, kas nav biedrības, nodibinājuma vai partnerībā esošās biedrības vai nodibinājuma biedri, bet ir biedri kādā no organizācijām, kas ir biedrības vai nodibinājuma, vai partnerībā esošās biedrības vai nodibinājuma biedri, un kopējais Latvijā reģistrēto biedrības biedru (komersantu) apgrozījums pēdējā noslēgtajā pārskata gadā pārsniedz 142,29 miljonus euro, ņemot vērā arī to komersantu apgrozījumu, kas nav biedrības vai nodibinājuma, vai partnerībā esošās biedrības vai nodibinājuma biedri, bet ir biedri kādā no organizācijām, kuras ir biedrības, nodibinājuma vai partnerībā esošās biedrības vai nodibinājuma biedri;
		3. ja tas ir piedalījies pirmajā atlases kārtā, tas ir investējis pirmās atlases kārtas projektā vismaz 80 % ERAF finansējuma
	3. tas ir reģistrēts Latvijas Republikas Uzņēmumu reģistra biedrību un nodibinājumu reģistrā un:
		1. vismaz 50 % no projekta iesniedzēja biedriem ir starptautisko biznesa pakalpojumu centri, kas pārstāv finanšu un apdrošināšanas darbību nozari, apstrādes rūpniecības nozari, informācijas un komunikācijas tehnoloģiju nozari, administratīvo un apkalpojošo dienestu darbības nozari, profesionālo, zinātnisko un tehnisko pakalpojumu nozari vai izmitināšanas un ēdināšanas pakalpojumu nozari;
		2. projekta iesniedzēja biedriem – starptautisko biznesa pakalpojumu centriem – preču un pakalpojumu vidējais eksporta rādītājs ir virs 50 % un kopējais apgrozījums pēdējā noslēgtajā pārskata gadā pārsniedz 142,29 miljonus euro;
		3. ja tas ir reģistrēts mazāk nekā piecus gadus, tas ir saņēmis atbalsta vēstuli no biedrības vai nodibinājuma, kurš reģistrēts Latvijas Republikas Uzņēmumu reģistra biedrību un nodibinājumu reģistrā vairāk nekā piecus gadus pirms projekta iesnieguma iesniegšanas sadarbības iestādē.
2. 1.1.apakšpunktā minētais projekta iesniedzējs apstrādes rūpniecības nozarē drīkst iesniegt vienu projekta iesniegumu. 1.2.apakšpunktā minētais projekta iesniedzējs informācijas un komunikācijas tehnoloģiju nozarē individuāli drīkst iesniegt pa vienam projekta iesniegumam datorprogrammēšanas jomā, telekomunikācijas pakalpojumu jomā un informācijas pakalpojumu jomā, bet partnerībā – tikai vienu projekta iesniegumu. 1.3.apakšpunktā minētais projekta iesniedzējs drīkst iesniegt vienu projekta iesniegumu.
3. Pamatojoties uz Starptautisko un Latvijas Republikas nacionālo sankciju likuma 5.pantu, sadarbības iestāde attiecība uz projekta iesniedzēju, kuram normatīvajos aktos noteiktajā kārtībā būtu apstiprināms projekta iesniegums vai ar to būtu slēdzams līgums par projekta īstenošanu, pārbaudīs, vai attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**II. Atbalstāmās darbības un izmaksas**

1. SAM pasākuma otrās projektu iesniegumu atlases kārtas ietvaros ir atbalstāmas darbības, kas noteiktas MK noteikumu 18.punktā.
2. Projekta iesniegumā plāno izmaksas atbilstoši MK noteikumu 23.punktam.
3. Projektu var īstenot līdz 2022.gada 31.decembrim no dienas, kad sadarbības iestādē ir saņemts projekta iesniegums, ja projekta iesniedzējs uzsāk atbalstāmās darbības pēc projekta iesnieguma iesniegšanas, vai no dienas, kad noslēgts līgums par projekta īstenošanu. Plānojot projekta īstenošanas ilgumu ņem vērā MK noteikumu Nr.784[[1]](#footnote-1) 51.1.punktā noteikto, ka projekta īstenošanas termiņu pamatotos gadījumos var pagarināt kopumā uz laiku līdz sešiem mēnešiem, kā arī MK noteikumu Nr.7841 51.4 punktā noteikto.
4. Izmaksu plānošanā jāņem vērā “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā”, kas pieejamas Finanšu ministrijas tīmekļa vietnē - *https://www.esfondi.lv/upload/00-vadlinijas/2.1.attiecinamibas-vadlinijas\_2014-2020\_27.02.2019.pdf*.

**III. Projektu iesniegumu noformēšanas un iesniegšanas kārtība**

1. Projekta iesniegums sastāv no projekta iesnieguma veidlapas un tās pielikumiem (atlases nolikuma 1.pielikums):
	1. 1.pielikums “Projekta īstenošanas laika grafiks”;
	2. 2.pielikums “Finansēšanas plāns”;
	3. 3.pielikums “Projekta budžeta kopsavilkums”;

kā arī projekta iesniegumam papildus pievienojamiem dokumentiem:

* 1. apliecinājums par atbilstību prasībām un dubultā finansējuma neesamību (atbilstoši atlases nolikuma 1.pielikuma veidlapai);
	2. saraksts ar projekta iesniedzēja biedrības biedriem un biedriem, kas nav projekta iesniedzēja biedri, bet ir biedri kādā no organizācijām, kas ir projekta iesniedzēja biedri (atbilstoši atlases nolikuma 1.pielikumā pievienotai formai). Ja projektu plānots īstenot partnerībā, papildus pievieno katras partnerībā esošās biedrības vai nodibinājuma sarakstu;
	3. projekta budžetā (projekta iesnieguma 3.pielikums) norādīto izmaksu aprēķina atšifrējums, kas pamato plānoto izmaksu apmēru (informācija par veiktajām tirgus aptaujām, statistikas datiem, pieredzi līdzīgos projektos u.tml.);
	4. pielikums “Apmācību vajadzības un profesionālās izglītības iestāžu, augstskolu un zinātnisko institūciju iespējas piedāvāt nepieciešamās apmācības” (atbilstoši atlases nolikuma 1. pielikuma veidlapai);
	5. atsauksmes par kopīgi īstenotiem projektiem ar profesionālās izglītības iestādēm, augstskolām un zinātniskajām institūcijām vai potenciālo sadarbību ar profesionālās izglītības iestādēm, augstskolām un zinātniskajām institūcijām pamatojoši dokumenti, piemēram, nodomu protokoli;
	6. veidlapas “Veidlapa par sniedzamo informāciju *de minimis* atbalsta uzskaitei un piešķiršanai” izdruka[[2]](#footnote-2) (attiecināms, ja projekta attiecināmajās izmaksās tiek iekļautas projekta vadības izmaksas atbilstoši MK noteikumu 23.1.2. vai 23.1.2.1 apakšpunktam (izmaksu pozīcija Nr.2), projekta vadību veiks projekta iesniedzēja darbinieki un projekta iesnieguma 2.1.punktā “Projekta īstenošanas kapacitāte” netiek norādīts veidlapas identifikācijas numurs);
	7. projekta iesnieguma veidlapas sadaļu vai pielikumu tulkojums (ja attiecināms);
	8. projekta iesniedzēja plānotā projekta vadītāja CV (atbilstoši atlases nolikuma 1. pielikuma veidlapai) (ja attiecināms);
	9. projekta iesniedzēja biedru operatīvie finanšu dati par 2018. gadu, ko ir apliecinājuši zvērināti revidenti (attiecināms, ja publiskajā datu bāzē [www.lursoft.lv](http://www.lursoft.lv) nav pieejams konkrētā projekta iesniedzēja biedra gada pārskats par 2018. gadu un projekta iesniedzējs pretendē uz papildu punktiem kvalitātes kritērijā Nr.1, un/vai projekta iesniedzējam ir vairākas darbības nozares un nepieciešams nodalīt atbalstāmās nozares no neatbalstāmajām nozarēm);
	10. atbalsta vēstule no biedrības vai nodibinājuma, kurš reģistrēts Latvijas Republikas Uzņēmumu reģistra biedrību un nodibinājumu reģistrā vairāk kā piecus gadus pirms projekta iesnieguma iesniegšanas sadarbības iestādē (ja attiecināms);
	11. partnerības līgums IKT nozares projekta iesniegumam (ja attiecināms);
	12. pilnvara (pilnvara, iekšējs normatīvs akts u.c.), ar kuru projekta iesnieguma veidlapas parakstītājam ir piešķirtas paraksta tiesības (attiecināms, ja projekta iesniegumu paraksta persona, kas nav projekta iesniedzēja atbildīgā amatpersona);
	13. cita informācija (dokumenti), kas nepieciešama projekta iesnieguma kvalitatīvai izvērtēšanai, ja to nav iespējams integrēt projekta iesniegumā (ja attiecināms).
1. Projekta iesnieguma pielikumus numurē secīgi, turpinot projekta iesnieguma veidlapas obligāto pielikumu numerāciju. Papildus minētajiem pielikumiem, projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (atlases nolikuma 2.pielikums)*.*
3. Projekta iesniedzējs projekta iesniegumu sagatavo un iesniedz Kohēzijas politikas fondu vadības informācijas sistēmā 2014.-2020.gadam [*https://ep.esfondi.lv*](https://ep.esfondi.lv), aizpildot norādītos datu laukus un pievienojot visus nepieciešamos pielikumus.
4. Lai pretendētu uz *de minimis* atbalstu, projekta iesniedzējs pirms projekta iesnieguma iesniegšanas:
	1. *De minimis* atbalsta uzskaites sistēmā (turpmāk – Sistēma) sagatavo un apstiprina atlases nolikuma 8.9.apakšpunktā un Ministru kabineta 2018. gada 21. novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1.pielikumā minēto informāciju. Lai piekļūtu Sistēmai, projekta iesniedzējs izmanto Valsts ieņēmumu dienesta Elektroniskās deklarēšanas sistēmu <https://eds.vid.gov.lv/>;
	2. Pārbauda, vai Sistēmā ir iekļauti dati par tam līdz 2019.gada 1.jūlijam piešķirto *de minimis* atbalstu. Ja šie dati sistēmā nav iekļauti vai tie neatbilst projekta iesniedzējam izsniegtajās uzskaites veidlapās par *de minimis* atbalsta piešķiršanu ietvertajiem datiem, projekta iesniedzējs, sagatavojot šī nolikuma 12.1.apakšpunktā noteikto informāciju, tai pievieno (augšupielādē) atbalsta sniedzēju izsniegtās uzskaites veidlapas par *de minimis* atbalsta piešķiršanu.

**Projektu iesniegumu noformēšanas kārtība**

1. Projekta iesniegumu sagatavo latviešu valodā. Ja kāda no projekta iesnieguma veidlapas sadaļām vai pielikumiem ir citā valodā atbilstoši Valsts valodas likumam pievieno Ministru kabineta 2000.gada 22.augusta noteikumu Nr.291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
2. Projekta iesniegumā summas norāda *euro* ar precizitāti līdz 2 zīmēm aiz komata.

**Projektu iesniegumu iesniegšanas kārtība**

1. Sadarbības iestāde publicē paziņojumu par projektu iesniegumu atlasi oficiālajā izdevumā “Latvijas Vēstnesis” un sadarbības iestādes tīmekļa vietnē.
2. **Projekta iesniegumu iesniedz līdz projektu iesniegumu iesniegšanas beigu termiņam - 2019.gada 19.decembra plkst.23:59.**
3. Ja projekta iesniegums tiek iesniegts pēc projektu iesniegumu iesniegšanas beigu termiņa, tas netiek vērtēts un projekta iesniedzējs saņem sadarbības iestādes paziņojumu par atteikumu vērtēt projekta iesniegumu.
4. Projekta iesniedzējam pēc projekta iesnieguma saņemšanas sadarbības iestādē tiek izsniegts/nosūtīts apliecinājums par projekta iesnieguma saņemšanu.
5. Garantēts tehniskais atbalsts par projekta iesnieguma aizpildīšanu KPVIS e-vidē tiek sniegts CFLA oficiālajā darba laikā, aizpildot sistēmas pieteikumu  vai rakstot uz *vis@cfla.gov.lv*, vai zvanot uz šādiem telefonu numuriem: 20003306; 66939696.

**IV. Projektu iesniegumu vērtēšanas kārtība**

1. Projektu iesniegumu vērtēšanai sadarbības iestādes vadītājs ar rīkojumu izveido projektu iesniegumu vērtēšanas komisiju (turpmāk – vērtēšanas komisija).
2. Vērtēšanas komisijas sastāvā iekļauj pārstāvjus no sadarbības iestādes, atbildīgās iestādes, kuras pārziņā ir attiecīgais specifiskā atbalsta mērķis, un attiecīgās jomas ministrijas pārstāvi, kā arī vadošās iestādes pārstāvi novērotāja statusā.
3. Vērtēšanas komisija darbojas saskaņā ar Eiropas Savienības fondu projektu iesniegumu vērtēšanas komisijas nolikumu, kuru apstiprina sadarbības iestādes vadītājs.
4. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, projektu iesniegumu vērtēšanas komisijas nolikumam, atlases nolikuma 3.pielikumā iekļautajiem projektu iesniegumu vērtēšanas kritērijiem, kā arī ir atbildīgi par konfidencialitātes ievērošanu.
5. Vērtēšanas komisija vērtē projekta iesnieguma atbilstību projektu iesniegumu vērtēšanas kritērijiem (atlases nolikuma 3.pielikums), izmantojot projektu iesniegumu vērtēšanas kritēriju piemērošanas metodiku (atlases nolikuma 4.pielikums) un aizpildot projekta iesnieguma vērtēšanas veidlapu.
6. Atbilstību projektu iesniegumu vērtēšanas kritērijiem (atlases nolikuma 3.pielikums) vērtē šādā secībā:
	1. sākot vērtēšanu, vispirms vērtē projekta iesnieguma atbilstību vienotajiem kritērijiem Nr.4 un Nr.17 (neprecizējamie kritēriji) un kvalitātes kritērijiem Nr.7. un Nr.8. (izslēdzošie kritēriji). Ja projekta iesniegums neatbilst vismaz vienam no minētajiem kritērijiem, tā vērtēšanu neturpina;
	2. ja projekta iesniegums atbilst atlases nolikuma 25.1.apakšpunktā minētajiem kritērijiem, tad vērtē projekta iesnieguma atbilstību vienotajam kritērijam Nr.1 (neprecizējamais kritērijs) un kvalitātes kritērijam Nr.6 (izslēdzošais kritērijs). Ja projekta iesniegums neatbilst vismaz vienam no minētajiem kritērijiem, tā vērtēšanu neturpina;
	3. ja projekta iesniegums atbilst atlases nolikuma 25.2.apakšpunktā minētajiem kritērijiem, tad vērtē projekta iesnieguma atbilstību pārējiem vienotajiem, specifiskajiem atbilstības un kvalitātes kritērijiem.
7. Vērtēšanas komisija sēdē izskata un apspriež projekta iesnieguma vērtējumu un lemj par vērtēšanas rezultātu apstiprināšanu vai apstiprināšanu ar nosacījumu vai noraidīšanu.
8. Vērtēšanas komisijas lēmums tiek atspoguļots vērtēšanas komisijas atzinumā.
9. Ja projekta iesniegums apstiprināms ar nosacījumu/iem, vērtēšanas komisijas atzinumā norāda nosacījumu izpildei noteiktās darbības un termiņu. Projekta iesniedzējs veic tikai darbības, kuras ir noteiktas lēmumā par projekta iesnieguma nosacījumu izpildi, nemainot projekta iesniegumu pēc būtības.
10. Pēc precizētā projekta iesnieguma saņemšanas sadarbības iestādē, vērtēšanas komisija izvērtē veiktos precizējumus projekta iesniegumā atbilstoši kritērijiem, kuru izpildei tika izvirzīti papildus nosacījumi, un aizpilda projekta iesnieguma vērtēšanas veidlapu.

**V. Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu** **un paziņošanas kārtība**

1. Pamatojoties uz vērtēšanas komisijas atzinumu, sadarbības iestāde izdod administratīvo aktu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
2. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma. Ja objektīvu iemeslu noteikto termiņu nav iespējams ievērot, sadarbības iestāde to var pagarināt uz laiku, ne ilgāku par 6 mēnešiem no projekta iesnieguma iesniegšanas beigu datuma.
3. Pēc projektu iesniegumu vērtēšanas, projekti tiek sarindoti atbilstoši saņemtajiem punktiem prioritārā secībā. J
4. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 23.pantā minētajiem izslēgšanas noteikumiem;
	2. projekta iesniegums atbilst projektu iesniegumu vērtēšanas kritērijiem;
	3. SAM pasākuma projektu iesniegumu atlases kārtas ietvaros ir pieejams finansējums projekta īstenošanai.
5. Lēmumu par projekta iesnieguma apstiprināšanu ar nosacījumu sadarbības iestāde pieņem, ja projekta iesniegums neatbilst kādam no projektu iesniegumu vērtēšanas precizējamajiem kritērijiem un projekta iesniedzējam jāveic sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem.
6. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, vērtēšanas komisija to izvērtē un sniedz atzinumu par nosacījumu izpildi vai neizpildi. Pamatojoties uz vērtēšanas komisijas atzinumu, sadarbības iestāde izdod:
	1. atzinumu par lēmumā noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
	2. atzinumu par projekta iesnieguma nosacījumu neizpildi un projekta iesnieguma noraidīšanu, ja projekta iesniedzējs neizpilda lēmumā ietvertos nosacījumus vai neizpilda tos noteiktajā termiņā.
7. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 23.pantā minētajiem izslēgšanas noteikumiem;
	2. projekta iesniegums neatbilst projektu iesniegumu vērtēšanas kritērijiem, un nepilnības novēršana ietekmētu projekta iesniegumu pēc būtības;
	3. SAM pasākuma otrās atlases kārtas ietvaros nav pieejams finansējums projekta īstenošanai.
8. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procedūru.
9. Informāciju par apstiprinātajiem projektu iesniegumiem publicē sadarbības iestādes tīmekļa vietnē[*www.cfla.gov.lv*](http://www.cfla.gov.lv).

**VI. Papildu informācija**

1. Saskaņā ar MK noteikumu 34. un 35.punktā noteikto projekta iesniedzējam pēc projekta iesnieguma apstiprināšanas un līguma par projekta īstenošanu noslēgšanas būs iespēja saņemt avansa maksājumu līdz 35% ERAF finansējuma apmērā.
2. Jautājumus par projekta iesnieguma sagatavošanu un iesniegšanu lūdzam nosūtīt uz elektroniskā pasta adresi *atlase@cfla.gov.lv* vai lūdzam vērsties sadarbības iestādes klientu apkalpošanas centrā (Meistaru ielā 10, Rīgā, tālruni 66939777). Atbildes uz iesūtītajiem jautājumiem tiks nosūtītas elektroniski jautājuma uzdevējam. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā 2 darba dienas līdz projektu iesniegumu iesniegšanas beigu termiņam. Atbildes uz biežāk uzdotajiem jautājumiem tiks publicētas sadarbības iestādes tīmekļa vietnē.
3. Aktuālā informācija par projektu iesniegumu atlasēm ir pieejama sadarbības iestādes tīmekļa vietnē: [*http://www.cfla.gov.lv/lv/es-fondi-2014-2020/izsludinatas-atlases*](http://www.cfla.gov.lv/lv/es-fondi-2014-2020/izsludinatas-atlases).
4. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
5. Saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma (turpmāk – Likums) 27.pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti ir sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu Likuma izpratnē, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas ir bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi Likuma 20.panta 13.punktā minētajā normatīvajā aktā paredzētās tiesības vienpusēji atkāpties no līguma par projekta īstenošanu.

**Pielikumi:**

1. Projekta iesnieguma veidlapa un tās pielikumi uz 17 lappusēm;

2. Projekta iesnieguma veidlapas aizpildīšanas metodika 31 lappusēm;

3. Projektu iesniegumu vērtēšanas kritēriji 6 lappusēm;

4. Projektu iesniegumu vērtēšanas kritēriju piemērošanas metodika 26 lappusēm;

5. Līguma par projekta īstenošanu projekts 18 lappusēm.

1. Ministru kabineta 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” [↑](#footnote-ref-1)
2. Iesniedz lejupielādētu veidlapu PDF formātā vai ieskenētu izdruku. [↑](#footnote-ref-2)